**Ενόψει της δια ζώσης επαναλειτουργίας του Γυμνασίου Βουλιαγμένης από την Δευτέρα 1/02/2021, ο Σύλλογος Διδασκόντων του Γυμνασίου Βουλιαγμένης ενημερώνει μαθητές/μαθήτριες, καθώς και γονείς – κηδεμόνες σχετικά με τους κανόνες ασφαλείας που πρέπει να ισχύουν και οι οποίοι βασίστηκαν στις επικαιροποιημένες οδηγίες του Εθνικού Οργανισμού Δημόσιας Υγείας (ΕΟΔΥ) και ζητεί την απαρέγκλιτη τήρησή τους απ’ όλους τους εμπλεκομένους (καθηγητές, καθηγήτριες, μαθητές, μαθήτριες, γονείς – κηδεμόνες).**

1. **ΑΠΑΡΑΙΤΗΤΗ Η ΧΡΗΣΗ ΠΡΟΣΤΑΤΕΥΤΙΚΗΣ ΜΑΣΚΑΣ & Η ΤΗΡΗΣΗ ΑΠΟΣΤΑΣΕΩΝ:** Εξαιρέσεις από τη χρήση της μάσκας: 1) όταν τρώμε, 2) όταν κάνουμε Γυμναστική.
2. Οι μαθητές προσέρχονται κατά την προβλεπόμενη ώρα (8.05-8.15π.μ.) τηρώντας τις αποστάσεις ασφαλείας και κατευθύνονται σε διαφορετικούς προαύλιους χώρους.
3. Οι μαθητές/τριες της Α΄και Β΄τάξης: Η είσοδος των μαθητών στο σχολείο θα γίνεται από την κεντρική είσοδο, επί της οδού Ιάσονος. Το ίδιο ισχύει και για την έξοδό τους από το σχολείο.
4. Οι μαθητές /τριες της Γ' τάξης: Η είσοδος των μαθητών στο σχολείο θα γίνεται από την πλαϊνή πλευρά, επί της οδού Αρτέμιδος. Το ίδιο ισχύει και για την έξοδό τους από το σχολείο.
5. Όταν κτυπήσει το κουδούνι( 8. 15 π.μ.) , ακολουθώντας τις οδηγίες που θα τους δίνονται από μικροφώνου, τηρώντας ασφαλείς αποστάσεις και φορώντας σωστά τη μάσκα τους, εισέρχονται στις αίθουσες διδασκαλίας, κατά τμήματα, συνοδευόμενοι από τον καθηγητή της πρώτης διδακτικής ώρας, χωρίς να προηγηθεί συγκέντρωσή τους στον κεντρικό χώρο του σχολείου.
6. Οι μαθητές/τριες κάθονται στις θέσεις – θρανία και δεν αλλάζουν τις προκαθορισμένες τους θέσεις, εκτός αν αυτό απαιτηθεί από τον διδάσκοντα για την εύρυθμη και απρόσκοπτη λειτουργία της μαθησιακής διαδικασίας.
7. Οι μαθητές/τριες πρέπει να είναι κατάλληλα ενδεδυμένοι (με μπουφάν), αφού, τουλάχιστον, ένα παράθυρο του τμήματός τους θα είναι διαρκώς ανοιχτό, προκειμένου να αερίζεται ο χώρος και να ανανεώνεται ο αέρας.
8. Οι μαθητές/τριες είναι ιδιαίτερα προσεκτικοί/ές με τα προσωπικά τους αντικείμενα. Δεν πρέπει να τα ανταλλάσσουν με τους συμμαθητές τους, όπως ρουχισμό, φαγητό, νερό - μπουκάλι κλπ., καθώς και τα βιβλία, τετράδια, στυλό, γόμα, διορθωτικό κλπ. Δεν αγγίζουμε πόρτες, πόμολα, τοίχους.
9. Οι μαθητές προαυλίζονται ως εξής: **στην κεντρική αυλή: οι μαθητές της Α Γυμνασίου**, **στη δεξιά πλευρά του κτηρίου: οι μαθητές της Γ Γυμνασίου**, **στην αριστερή πλευρά του κτηρίου (χλοοτάπητας): οι μαθητές της Β Γυμνασίου**. **Στον χώρο του κυλικείου παραμένουν οι μαθητές για όσο απαιτηθεί, προκειμένου να ψωνίσουν τα φαγώσιμά τους,** τηρώντας πάντα ασφαλείς αποστάσεις, φορώντας την προστατευτική μάσκα **και κατόπιν επιστρέφουν στους προβλεπόμενους χώρους προαυλισμού της τάξης τους**, οι οποίοι **επιτηρούνται συνεχώς από εφημερεύοντες καθηγητές**.
10. Για οποιαδήποτε ερώτηση, απορία, διευκρίνηση, ενημέρωση απευθύνονται ΜΟΝΟ στους εφημερεύοντες καθηγητές /τριες τους.
11. Οι μαθητές ΔΕΝ εισέρχονται στα γραφεία των καθηγητών για κανένα λόγο.
12. Στα διαλείμματα δεν επιτρέπονται μπάλες (βόλεϊ, μπάσκετ, ποδοσφαίρου) και ό,τι έχει χειρολαβές (ρακέτες). Το ίδιο ισχύει και στο μάθημα της Φυσικής Αγωγής.
13. Για την ασφάλεια των μαθητών/τριών συστήνεται η αποφυγή χρήσης των βρυσών του σχολείου για πόσιμο νερό.
14. Οι τουαλέτες παραμένουν ανοικτές και γίνεται τακτικός καθαρισμός, καθ’ όλη τη διάρκεια του ημερήσιου προγράμματος, από υπάλληλο του Δήμου. Οι μαθητές/τριες κάνουν χρήση της τουαλέτας, τηρώντας αποστάσεις ασφαλείας.
15. Απαγορεύεται αυστηρά η είσοδος τρίτων προσώπων στη σχολική μονάδα. Κατ’ εξαίρεση, εάν λόγος σοβαρός επιβάλλει την φυσική παρουσία γονέα – κηδεμόνα στο σχολείο, αυτό μπορεί να συμβεί κατόπιν τηλεφωνικού ραντεβού ή ηλεκτρονικού μηνύματος με τη Δ/νση του σχολείου.
16. Η ενημέρωση γονέων – κηδεμόνων θα εξακολουθήσει να γίνεται διαδικτυακώς, μέσω της πλατφόρμας webex meetings και στη δια ζώσης λειτουργία του Γ/Σ ΒΟΥΛΙΑΓΜΕΝΗΣ, όπως ακριβώς συνέβαινε και στη διάρκεια της τηλεκπαίδευσης (ενδέχεται να υπάρξουν κάποιες τροποποιήσεις στις ώρες τηλενημέρωσης. Θα γίνει σχετική ανάρτηση στην ιστοσελίδα).
17. Έχει δημιουργηθεί και λειτουργεί η ειδική πλατφόρμα **edu.testing.gov.gr**, μέσω της οποίας εκπαιδευτικοί και μαθητές άνω των 16 ετών μπορούν να αιτηθούν δωρεάν εξέταση για τον κορωνοϊό. Ενημερώνονται για το ραντεβού τους μέσω SMS για το πλησιέστερο από τα 386 σημεία ελέγχου σε όλη την Ελλάδα. Είναι μέτρο καθαρά προληπτικής φύσης αναφορικά με την επιδημιολογική εικόνα στα σχολεία.
18. **Πότε κλείνει ένα τμήμα ή ολόκληρο το σχολείο;**

Εφόσον καταγράφεται τουλάχιστον ένα επιβεβαιωμένο περιστατικό COVID-19 είτε σε μαθητή είτε σε μέλος του εκπαιδευτικού ή άλλου προσωπικού, ο Διευθυντής της Σχολικής Μονάδας έχει την ευθύνη για την ενημέρωση α/ του Διευθυντή της οικείας Α ́βάθμιας ή Β ́βάθμιας Διεύθυνσης Εκπαίδευσης, β/ του Προϊσταμένου της Διεύθυνσης Δημόσιας Υγείας και Κοινωνικής Μέριμνας της οικείας Περιφερειακής Ενότητας ή του αντικαταστάτη του.

Εφόσον αποφασιστεί η αναστολή της λειτουργίας Τμήματος ή Τμημάτων του σχολείου ή όλης της Σχολικής Μονάδας, ενημερώνεται ο Διευθυντής της Σχολικής Μονάδας και με ευθύνη του οι εκπαιδευτικοί, οι μαθητές και οι γονείς/κηδεμόνες.

1. **Ποιοι αποφασίζουν για το κλείσιμο σχολείου ή τμήματος;**

Η απόφαση για την αναστολή της λειτουργίας Τμημάτων Σχολικής Μονάδας ή ολόκληρης της Σχολικής Μονάδας λαμβάνεται από τον Διευθυντή Β ́βάθμιας Εκπαίδευσης, μετά από γνώμη του Προϊσταμένου της Διεύθυνσης Δημόσιας Υγείας και Κοινωνικής Μέριμνας της οικείας Περιφερειακής Ενότητας ή του αντικαταστάτη του

1. **Ποια συμπτώματα είναι συμβατά με λοίμωξη COVID-19;**

Τα συχνότερα συμπτώματα της λοίμωξης COVID-19 στα παιδιά είναι:

        πυρετός

        βήχας

        δυσκολία στην αναπνοή, δύσπνοια

        μυαλγίες

        ρίγος

        πονοκέφαλος

        καταβολή δυνάμεων

       δυσκαταποσία

        απώλεια γεύσης ή/και οσμής

        ναυτία / έμετος

        κοιλιακός πόνος, διαρροϊκές κενώσεις

1. **Ποια είναι η χρονική περίοδος μεταδοτικότητας**

Ένα άτομο θεωρείται μεταδοτικό  48 ώρες πριν την έναρξη των συμπτωμάτων του έως και τη λήξη της περιόδου απομόνωσής του, δηλ. 10 ημέρες μετά την έναρξη των συμπτωμάτων ΚΑΙ τουλάχιστον 24 ώρες από την πλήρη υποχώρηση του πυρετού (χωρίς τη λήψη αντιπυρετικών) και την ύφεση των συμπτωμάτων (σε περίπτωση ασθενών με πολύ σοβαρή νόσο ή ανοσοκαταστολή μπορεί το διάστημα των 10 ημερών να είναι μεγαλύτερο, σύμφωνα με την γνώμη του θεράποντος ιατρού).

Ασυμπτωματικό άτομο με θετικό μοριακό τεστ θεωρείται μεταδοτικό, 48 ώρες πριν έως και 10 ημέρες μετά την ημερομηνία διενέργειας του τεστ.

1. **Πώς ορίζεται η  στενή  επαφή  στη σχολική μονάδα;**

Στενές επαφές επιβεβαιωμένου κρούσματος λοίμωξης COVID-19 θεωρούνται:

        Οι μαθητές που ανήκουν στο ίδιο τμήμα με μαθητή που είναι επιβεβαιωμένο κρούσμα COVID-19 και συνυπήρξαν μαζί του στη σχολική τάξη κατά το 48ωρο πριν την έναρξη των συμπτωμάτων του (ή έως και 10 ημέρες μετά από αυτήν).

        Οι μαθητές που στο τμήμα τους δίδαξε συστηματικά εκπαιδευτικός που είναι επιβεβαιωμένο κρούσμα COVID-19 κατά το 48ωρο πριν την έναρξη των συμπτωμάτων του (ή έως και 10 ημέρες μετά από αυτήν).

        [«δίδαξε συστηματικά»: δίδαξε τουλάχιστον 2 διδακτικές ώρες μέσα στο διάστημα του 48ωρου πριν την έναρξη των συμπτωμάτων (ή έως και 10 ημέρες μετά από αυτήν)]

        Άτομο (μαθητής ή ενήλικας) που είχε επαφή πρόσωπο-με-πρόσωπο με επιβεβαιωμένο κρούσμα COVID-19 κατά το 48ωρο πριν την έναρξη των συμπτωμάτων του (ή έως και 10 ημέρες μετά από αυτήν) σε απόσταση < 1.5 μέτρο, για χρονικό διάστημα ≥ 15 λεπτά και χωρίς σωστή χρήση μάσκας εκ μέρους ενός από τους δυο (ή εκ μέρους και των δύο).

        Άτομο που είχε άμεση σωματική επαφή με επιβεβαιωμένο κρούσμα COVID-19 (με ή χωρίς συμπτώματα) κατά την περίοδο μεταδοτικότητας.

        Άτομο που είχε επαφή με αναπνευστικές ή άλλες σωματικές εκκρίσεις επιβεβαιωμένου κρούσματος COVID-19 (με ή χωρίς συμπτώματα) κατά την περίοδο μεταδοτικότητας χωρίς να έχουν ληφθεί τα απαραίτητα μέτρα προφύλαξης.

        Στενή επαφή επιβεβαιωμένου κρούσματος (μαθητή ή μέλους του προσωπικού) που χρησιμοποιεί σχολικό λεωφορείο: α/ εάν το κρούσμα έκανε σωστή χρήση μάσκας στις διαδρομές που μετείχε και έγιναν κατά τις 48 ώρες πριν την έναρξη των συμπτωμάτων (ή έως και 10 ημέρες μετά από αυτήν), στενή επαφή –υπό τυπικές συνθήκες– θεωρείται κάθε άτομο που σε κάποια διαδρομή εντός αυτού του χρονικού διαστήματος καθόταν σε διπλανή θέση ή στην αντίστοιχη θέση της μπροστινής ή πίσω σειράς από τη θέση του επιβεβαιωμένου κρούσματος, β/ εάν το κρούσμα δεν έκανε σωστή χρήση μάσκας στις διαδρομές που μετείχε και έγιναν κατά τις 48 ώρες πριν την έναρξη των συμπτωμάτων (ή έως και 10 ημέρες μετά από αυτήν), θα πρέπει να γίνει ειδική εκτίμηση κινδύνου για να οριστούν οι στενές επαφές.

**ΩΡΑΡΙΟ ΔΙΔΑΣΚΑΛΙΑΣ (βάσει ξεχωριστών, επιτηρούμενων χώρων προαυλισμού που υπάρχουν στη σχολική μας μονάδα, ώστε να αποφεύγεται ο συγχρωτισμός)**

|  |  |  |  |
| --- | --- | --- | --- |
| **ΔΙΔΑΚΤΙΚΕΣ ΩΡΕΣ** | **ΕΙΣΟΔΟΣ** | **ΕΞΟΔΟΣ** | **ΔΙΑΛΕΙΜΜΑ** |
| **1η** 45' | **08:15:00** | **09:00:00** | **αλλαγή** |
| **2η** 45' | **09:00:00** | **09:45:00** | **10'** |
| **3η**  45' | **09:55:00** | **10:40:00** | **10'** |
| **4η** 45' | **10:50:00** | **11:35:00** | **10'** |
| **5η** 45' | **11:45:00** | **12:30:00** | **05'** |
| **6η**  40' | **12:35:00** | **13:15:00** | **05΄** |
| **7η** 40' | **13:20:00** | **14:00:00** |  |

**Τρίτη, 26/01/2021**

**Ο Σύλλογος Διδασκόντων του Γυμνασίου Βουλιαγμένης**